Návrh

**ZÁKON**

 z ... 2020,

**ktorým sa mení a dopĺňa zákon č. 55/2018 Z. z. o poskytovaní informácií o technickom predpise a o prekážkach voľného pohybu tovaru**

Národná rada Slovenskej republiky sa uzniesla na tomto zákone:

**Čl. I**

Zákon č. 55/2018 Z. z. o poskytovaní informácií o technickom predpise a o prekážkach voľného pohybu tovaru sa mení a dopĺňa takto:

1. Poznámky pod čiarou k odkazom 2, 28, 29, 31 a 32 znejú:

„2) Čl. 2 ods. 2 nariadenia Európskeho parlamentu a Rady (EÚ) 2019/515 z 19. marca 2019 o vzájomnom uznávaní tovaru, ktorý je v súlade s právnymi predpismi uvedený na trh v inom členskom štáte a o zrušení nariadenia (ES) č. 764/2008 (Ú. v. EÚ L 91, 29.3.2019).

28) Nariadenie (EÚ) 2019/515.

29) Čl. 9 nariadenia (EÚ) 2019/515.

31) Čl. 2 ods. 1 nariadenia (EÚ) 2019/515.

32) Čl. 5 ods. 9 nariadenia (EÚ) 2019/515.“.

1. V § 4 ods. 1 písm. b) sa slová „návrhu technického predpisu“ nahrádzajú slovami „technickom predpise“.
2. V § 8 sa odsek 1 dopĺňa písmenom e), ktoré znie:

„e) metodicky usmerňuje a riadi osobitný postup poskytovania informácií o návrhu technického predpisu.“.

1. V § 9 ods. 1 písmeno b) znie:
„b) metodicky usmerňuje a riadi postup poskytovania informácií o technickom pravidle,“.

Poznámka pod čiarou k odkazu 30 sa vypúšťa.

1. V § 9 ods. 3 sa za slovo „Komisiu“ vkladá čiarka a slová „členské štáty“.
2. § 9 sa dopĺňa odsekom 4, ktorý znie:

„(4) Hospodársky subjekt32a) môže sprístupniť vyhlásenie o vzájomnom uznávaní, vypracované podľa osobitného predpisu,32b) na účely posúdenia podľa osobitného predpisu32c) v štátnom jazyku v listinnej podobe alebo v elektronickej podobe; ak sa vyhlásenie o vzájomnom uznávaní sprístupňuje v elektronickej podobe na webovom sídle hospodárskeho subjektu, spĺňa požiadavky podľa osobitného predpisu.32d)“.

Poznámky pod čiarou k odkazom 32a až 32d znejú:

„32a) Čl. 3 ods. 12 nariadenia (EÚ) 2019/515.

32b) Čl. 4 nariadenia (EÚ) 2019/515.

32c) Čl. 5 nariadenia (EÚ) 2019/515.

32d) Čl. 4 ods. 5 nariadenia (EÚ) 2019/515.“.

1. V § 10 sa odsek 1 dopĺňa písmenom c), ktoré znie:

„c) metodicky usmerňuje a riadi postup poskytovania informácií o prekážkach voľného pohybu tovaru.“.

**Čl. II**

Tento zákon nadobúda účinnosť 1. januára 2021.